รัฐบาลไทย-ข่าวทำเนียบรัฐบาล-นายกรัฐมนตรี Kick off  โครงการจิตอาสาเพื่อการพัฒนาลำน้ำกับชีวิตบนวิถีแห่งความพอเพียง เพื่อประโยชน์และความสุขของประชาชน
วันจันทร์ที่ 16 กรกฎาคม 2561
นายกรัฐมนตรี Kick off  โครงการจิตอาสาเพื่อการพัฒนาลําน้ํากับชีวิตบนวิถีแห่งความพอเพียง เพื่อประโยชน์และความสุขของประชาชน
นายกรัฐมนตรี เปิดโครงการจิตอาสาเพื่อการพัฒนาลําน้ํากับชีวิตบนวิถีแห่งความพอเพียง เพื่อประโยชน์และความสุขของประชาชน พร้อมร่วมเป็นสักขีพยานในการลงนามบันทึกข้อตกลงร่วมกันดําเนินโครงการฯ  22 หน่วยงาน โดยมุ่งสร้างความเข้มแข็งให้สังคมไทยด้วยพลังของจิตอาสา
วันนี้ (16 ก.ค.61) เวลา 09.30 น. ณ ตึกสันติไมตรี (หลังนอก) ทําเนียบรัฐบาลพลเอก ประยุทธ์ จันทร์โอชา นายกรัฐมนตรี เป็นประธานพิธีเปิดโครงการจิตอาสาเพื่อการพัฒนาลําน้ํากับชีวิตบนวิถีแห่งความพอเพียง เพื่อประโยชน์และความสุขของประชาชน พร้อมร่วมเป็นสักขีพยานในการลงนามบันทึกข้อตกลงร่วมกันดําเนินโครงการฯ (MOU) 22 หน่วยงาน โดยมีผู้ร่วมงานประกอบด้วย รองนายกรัฐมนตรี รัฐมนตรีประจําสํานักนายกรัฐมนตรี รัฐมนตรีที่เกี่ยวข้อง ผู้ว่าราชการจังหวัดทุกจังหวัดหรือผู้แทน ส่วนราชการที่เกี่ยวข้อง นายกองค์การบริหารส่วนจังหวัด นายกเทศมนตรีหรือนายกองค์การบริหารส่วนตําบล 76 แห่ง กรรมการชุมชนต้นแบบ 76 แห่ง ๆ ละ 4 คน และองค์กรภาคเอกชน ประมาณ 750 คน
รัฐมนตรีประจําสํานักนายกรัฐมนตรี ได้กล่าวรายงานถึงวัตถุประสงค์การจัดงานว่า รัฐบาลมีความสํานึกในพระมหากรุณาธิคุณเป็นล้นพ้น ที่สมเด็จพระเจ้าอยู่หัวทรงห่วงใยในทุกข์สุข และชีวิตความเป็นอยู่ของประชาชน มีพระราชปณิธานที่จะสืบสานรักษาและต่อยอดโครงการ ตลอดทั้งพระราชกรณียกิจอันเนื่องมาจากพระราชดําริของพระบาทสมเด็จพระปรมินทรมหาภูมิพลอดุลยเดช บรมนาถบพิตร ทรงพระกรุณาโปรดเกล้าโปรดกระหม่อมให้หน่วยราชการในพระองค์ร่วมกับส่วนราชการต่าง ๆ และประชาชนทุกหมู่เหล่าที่มีจิตอาสา ร่วมแรงร่วมใจกันบําเพ็ญสาธารณประโยชน์ เพื่อพัฒนาแก้ไขปัญหาแหล่งน้ํา คูคลอง ในพื้นที่ต่าง ๆ และแก้ไขปัญหาน้ําท่วม เพื่อประโยชน์สุขของปวงพสกนิกร ตามวิถีแห่งความพอเพียง รัฐบาลจึงได้น้อมนําพระราชปณิธานดังกล่าวมาจัดทําโครงการจิตอาสาเพื่อการพัฒนาลําน้ํากับชีวิตบนวิถีแห่งความพอเพียง เพื่อประโยชน์และความสุขของประชาชน เพื่อเฉลิมพระเกียรติสมเด็จพระเจ้าอยู่หัว เนื่องในโอกาสวันเฉลิมพระชนมพรรษา วันที่ 28 กรกฎาคม 2561 นี้
นอกจากนี้ โครงการจิตอาสาเพื่อการพัฒนาลําน้ํากับชีวิตฯ ยังเป็นไปตามยุทธศาสตร์ชาติ 20 ปี แผนพัฒนาเศรษฐกิจและสังคมแห่งชาติ ฉบับที่ 12 และค่านิยม 12 ประการ ซึ่งมุ่งเน้นให้ชุมชนริมน้ําตระหนักถึงปัญหา และร่วมแรงร่วมใจกันพัฒนาวิถีชีวิตความเป็นอยู่ให้ดีขึ้น มีสภาพแวดล้อมและวิถีชีวิตที่น่าอยู่อย่างยั่งยืน ภายใต้หลักปรัชญาของเศรษฐกิจพอเพียง เป็นชุมชนจิตอาสาที่เข้มแข็ง สามารถบริหารจัดการตนเองได้อย่างมีประสิทธิภาพ โดยการดําเนินการได้มีการแต่งตั้งคณะกรรมการเตรียมการโครงการฯ เพื่อกําหนดยุทธศาสตร์และกรอบแนวทางการดําเนินงาน ในการบูรณาการร่วมกันระหว่างหน่วยงานภาครัฐ ภาคเอกชน และภาคประชาชนในรูปแบบจิตอาสา ซึ่งการดําเนินงานโครงการนี้ จะไม่เพียงเป็นการส่งเสริมเรื่องจิตอาสา สนับสนุนการทํางานร่วมกันระหว่างหลายภาคส่วน ที่จะก่อให้เกิดการพัฒนาตามความต้องการและความเหมาะสมของชุมชนเท่านั้น ยังจะเป็นการสร้างกระบวนการเรียนรู้ร่วมกันของทุกภาคส่วน เพื่อขยายผลไปสู่การพัฒนาในชุมชนอื่น ๆ ต่อไปด้วย
โอกาสนี้ นายกรัฐมนตรี ได้กล่าวเปิดโครงการว่า สมเด็จพระเจ้าอยู่หัวมหาวชิราลงกรณ บดินทรเทพยวรางกูร มีพระราชปณิธานในการสืบสานต่อยอดโครงการอันเนื่องมาจากพระราชดําริในพระบาทสมเด็จพระปรมินทรมหาภูมิพลอดุลยเดช บรมนาถบพิตร และทรงพระกรุณาโปรดเกล้าโปรดกระหม่อมให้หน่วยงานราชการในพระองค์ร่วมกันจัดโครงการจิตอาสาตามแนวพระราชดําริ และได้พระราชทานโครงการจิตอาสา เราทําความดี ด้วยหัวใจ เพื่อปลุกจิตสํานึกให้ประชาชนร่วมแรงร่วมใจกันเป็นพลังหนึ่งเดียวกันในการสร้างสรรค์คุณประโยชน์แก่สังคม ชุมชน และประเทศชาติ ตลอดระยะที่ผ่านมาพลังของจิตอาสาสะท้อนให้เห็นตัวตนอันแท้จริงของคนในสังคมที่มีจิตสาธารณะคํานึงถึงประโยชน์ส่วนรวมเหนือประโยชน์ส่วนตน ซึ่งถือว่าเป็นสิ่งที่มีความสําคัญอย่างยิ่งที่จะทําให้สังคมของเรามีความสุข ร่วมกันแบ่งปัน รวมทั้งความเป็นจิตอาสาจะเป็นการสร้างระบบภูมิคุ้มกันให้กับชุมชน และสร้างความเข้มแข็งให้กับทุกภาคส่วนของประเทศอย่างครอบคลุมตามหลักการแห่งศาสตร์พระราชา ซึ่งเป็นการแก้ไขปัญหาจากฐานราก และกระบวนการภายใน ด้วยการพึ่งตนเอง อันจะทําให้ชุมชนและหมู่บ้านมีพื้นฐานที่มั่นคง
นายกรัฐมนตรี ได้กล่าวถึงการขับเคลื่อนโครงการจิตอาสาเพื่อการพัฒนาลําน้ํากับชีวิต บนวิถีแห่งความพอเพียง เพื่อประโยชน์และความสุขของประชาชนว่า เป็นโครงการที่รัฐบาลได้น้อมนําแนวทางจิตอาสาในสมเด็จพระเจ้าอยู่หัวมหาวชิราลงกรณ บดินทรเทพยวรางกูร มาดําเนินการให้เกิดเป็นรูปธรรมอีกกิจกรรมหนึ่ง เพื่อสร้างจิตสํานึกสาธารณะให้ทุกภาคส่วนได้ร่วมกันทําสิ่งที่เป็นประโยชน์แก่สังคม ท้องถิ่น ชุมชนของตนเอง และมุ่งที่จะสร้างความเข้มแข็งให้สังคมไทยด้วยพลังของจิตอาสา ซึ่งจะเริ่มดําเนินการในเดือนกรกฎาคม 2561 เป็นต้นไป ทั้งในเขตกรุงเทพมหานครและทุกจังหวัดทั่วประเทศ และได้กําหนดให้กิจกรรมนี้เป็นส่วนหนึ่งของกิจกรรมเฉลิมพระเกียรติสมเด็จพระเจ้าอยู่หัวมหาวชิราลงกรณ บดินทรเทพยวรางกูร เนื่องในโอกาสมหามงคลเฉลิมพระชนมพรรษา 66 พรรษา วันที่ 28 กรกฎาคม 2561
พร้อมกันนี้ นายกรัฐมนตรี ได้กล่าวขอขอบคุณทุกภาคส่วนที่เกี่ยวข้องที่ร่วมกันดําเนินโครงการดังกล่าว ซึ่งแม้จะเป็นการดําเนินการในระยะแรกแต่ครอบคลุมทั้ง 76 จังหวัดทั่วประเทศ รวมกรุงเทพมหานคร เพราะฉะนั้นจึงจําเป็นต้องร่วมกันดําเนินการให้โครงการนี้บรรลุผลสําเร็จตามเป้าหมายและให้สอดคล้องกับยุทธศาสตร์ชาติ 20 ปี แผนพัฒนาเศรษฐกิจและสังคมแห่งชาติ ฉบับที่ 12 นอกจากนี้การดําเนินโครงการดังกล่าวยังเป็นการแสดงออกถึงความจงรักภักดี การเสริมสร้างความเข้มแข็งให้กับชุมชน และการพัฒนาประเทศต่อไป
อย่างไรก็ตามสิ่งสําคัญที่สุดคือการดําเนินการทุกอย่างจะต้องมีความต่อเนื่อง โดยชุมชนต้องมีการดูแลและดําเนินการต่อไป เพื่อให้เกิดความเข้มแข็งและดูแลรักษาแม่น้ําลําคลองให้สะอาดสวยงามอยู่เสมอ รวมถึงการดูแลรักษาความสะอาดของผู้ที่อยู่อาศัยบริเวณแม่น้ําลําคลอง โดยให้มีการบําบัดน้ําเสียก่อนระบายลงสู่แม่น้ําลําคลอง และขอให้ทุกหน่วยงานที่เกี่ยวข้องทั้งภาครัฐ ท้องถิ่น ช่วยกันดูแลและขอความร่วมมือจากภาคประชาชนทุกภาคส่วนในการดําเนินการดังกล่าวด้วย เพราะหากหน่วยงานภาครัฐดําเนินเพียงฝ่ายเดียวคงไม่สามารถเป็นไปได้ไม่รวดเร็วมากนัก วันนี้จึงเป็นเรื่องของการกระจายอํานาจในเรื่องของความรับผิดชอบ หน้าที่ และงบประมาณซึ่งทุกคนสามารถที่จะบริหารจัดการในพื้นที่ของตนเองได้อย่างเหมาะสมและมีประสิทธิภาพ โดยต้องมีการควบคุมประเมินผลติดตามและกํากับดูแลจากส่วนกลางควบคู่ไปด้วย
ทั้งนี้ หวังเป็นอย่างยิ่งว่าการดําเนินงานของทุกภาคส่วนนับจากนี้ต่อไป จะก่อให้เกิดผลสัมฤทธิ์ในเรื่องการสร้างพลังจิตอาสา การสร้างพลังแห่งความรัก ความสามัคคีปรองดอง โดยประชาชนทุกคนในทุกพื้นที่สามารถร่วมมือกันแก้ไขปัญหาของชุมชน และของประเทศชาติ เกิดการพัฒนาอย่างสมดุลทั้งการดําเนินชีวิต วิถีชุมชน และวิถีความเป็นอยู่ตามอัตลักษณ์ของแต่ละชุมชน บนวิถีแห่งความพอเพียง ซึ่งจะก่อให้เกิดประโยชน์สุขแก่ประชาชนตลอดไป
จากนั้น นายกรัฐมนตรี พร้อมด้วยรัฐมนตรีประจําสํานักนายกรัฐมนตรี และรัฐมนตรีที่เกี่ยวข้อง ได้เยี่ยมชมนิทรรศการผลงานด้านการพัฒนาลําน้ํา และนวัตกรรมการแปรรูปผักตบชวาของหน่วยงานและองค์ปกครองส่วนท้องถิ่น เช่น สํานักงานทรัพยากรน้ําแห่งชาติ สํานักงานคณะกรรมการการอาชีวศึกษา สํานักงานคณะกรรมการวิจัยแห่งชาติ กรมชลประทาน อบจ.สมุทรสงคราม อบจ.อ่างทอง อบจ.นครปฐม อบจ.ศรีสะเกษ เทศบาลนครลําปาง เป็นต้น รวมทั้งพบปะผู้แทนโครงการจิตอาสาเพื่อการพัฒนาลําน้ํากับชีวิตจากทั่วประเทศ จํานวน 606 โครงการ โดยนายกรัฐมนตรี ได้ฝากให้ช่วยกันดูแลรักษาแม่น้ําลําคลองให้สะอาดสวยงามอยู่เสมอ โดยเน้นย้ําให้แก้ไขปัญหาน้ําเสียตั้งแต่ต้นทางคือต้องมีการดักจับไขมันและมีระบบการบําบัดน้ําเสียจากบ้านเรือนและชุมชนก่อนปล่อยลงสู่แม่น้ําลําคลอง โดยรัฐบาลขอเป็นกําลังใจในการทํางานให้กับทุกคน และพร้อมยินดีสนับสนุนโครงการต่าง ๆ โดยรับจะนําโครงการที่เสนอไปพิจารณาดําเนินการตามความเหมาะสมต่อไป
----------------------
กลุ่มประชาสัมพันธ์และเผยแพร่ สํานักโฆษก